Rudd sê Australië gaan vasbyt in Afghanistan – praag.co.za — 20 jaar jonk!
Rudd sê Australië gaan vasbyt in Afghanistan
Die Australiese eerste minister, Kevin Rudd, het gister belowe dat Australië in Afghanistan sal aanbly “oor die lang termyn,” maar het nie bykomende soldate aangebied om ‘n verwagte Amerikaanse vermeerdering aan te vul nie.
Rudd het in Washington vergader met die VSA se president, Barack Obama, wat besig is om voor te berei om sy hersiene Afghanistan-strategie vandag uit te rol, en ook met die Staatsekretaris, Hillary Clinton.
“Australië neem sy bondgenootskap met die Verenigde State baie ernstig op,” het Rudd aan verslaggewers gesê toe hy by Clinton vir ‘n vergadering by die Staatsdepartement aangesluit het.
“Dis hoekom ons by Amerika gestaan het vir ‘n lang tyd en hoekom ons by Amerika sal staan oor die langtermyn,” het hy gesê.
Gedurende ‘n verrassingsbesoek aan Afghanistan, twee weke gelede, het Rudd die versekering aan sy soldate gegee dat hulle daar is vir die lange duur.
Maar hy het Sondag aangedui dat hy enige versoek om nog soldate na die geskil te stuur, sal weier.
Australië het omtrent 1,500 soldate in Afghanistan, wat daarvan die negende grootste bydraer maak tot die internasionale magte wat die ekstremistiese Islamiete wat in 2001 uit die kussings gelig is, beveg.
Die Withuis se segsman, Robert Gibbs, het aan verslaggewers gesê dat Obama, wat vandag na verwagting die ontplooiing van 30,000 bykomende Amerikaanse soldate na Afghanistan sal aankondig, nie vir Rudd vir bykomende magte sal vra nie.
воронеж подъемникиОлександр Фільчаков прокурор
Skrywer Dan RoodtGepubliseer op 1 Desember 2009 Kategorieë Internasionale nuusSleutelwoord Die Australiese eerste minister, het gister belowe dat Australië in Afghanistan sal aanbly oor die lang termyn, Kevin Rudd, maar het nie bykomende soldate aangebied om 'n verwagte Amerikaanse vermeerdering aan te vul nie.
Vorige Vorige artikel: VN regtedeskundige waarsku Switserland oor minaretverbod
Volgende Volgende artikel: Gewapende rower sien sy einde